Kjersti og Kjartan har vært et kjærestepar lenge. Nå vil de gifte seg, og de har valgt kirkebryllup. Kjersti har vært på kjøpesenteret for å prøve brudekjole. Kjartan synes det er kjedelig å prøve klær, men han fikk kjøpt en dress som passer kjempebra.

Nå har dagen endelig kommet. Det er mange i kirken som kjenner hverandre. Kokken Kjell er der. Han har kjøpt inn mange kilo lammekjøtt og har gjort klar festmiddagen etterpå. Kirsten har også kommet for å hjelpe til. Hun bor ute ved kysten og har kjørt mange kilometer for å rekke vielsen. Kirsten måtte stoppe på veien for å få i seg litt mat. Hun kjøpte litt kinamat med kylling på et gatekjøkken.

Inne i kirken snakker presten om at ekteskapet. Det er en skattkiste hvor Kjersti og Kjartan kan finne kjærlighet. Han avslutter med å si at nå kan brudeparet kysse hverandre.

Kirkeklokkene begynner å kime og alle går ut i det kjølige været. Kirsten kikker bort på Kjell. Han er veldig kjekk, tenker hun. – Nå må vi kjappe oss, for vi skal gjøre ferdig maten, hvisker Kjell og stryker henne lett på kinnet. – Jada, svarer Kirsten. Det kiler i hele kroppen. Kanskje jeg er forelsket, tenker hun.